Gw mau tau Plot dari Spider-Man: No Way Home. Jelasin dalam bahasa melayu

Berikutan Peter Parker dituduh atas pembunuhan Quentin Beck dan pendedahan identitinya oleh Quentin Beck sendiri kepada dunia, dia, ibu saudaranya May, MJ dan Ned Leeds disoal siasat kerana tindakan Mysterio, tetapi semua pertuduhan digugurkan atas bantuan peguam Matt Murdock. Parker, MJ, dan Leeds cuba memohon kemasukan mereka ke kolej MIT, tetapi permohonan mereka ditolak oleh sebab hubungan MJ dan Leeds dengan Spider-Man. Parker melawat Sanctum Sanctorum untuk bertemu dengan Dr. Stephen Strange bagi membalikkan muslihat yang dilakukan oleh Mysterio. Parker mengganggu mantera itu untuk tidak membuat MJ, May dan Leeds lupa tetapi secara tidak sengaja memecahkan multiverse. Selepas dihalau keluar oleh Strange, Parker pergi ke Jambatan Alexander Hamilton untuk bertemu dengan pentadbir MIT untuk menerima MJ dan Leeds ke Institut, tetapi jambatan tersebut tiba-tiba diserang oleh Otto Octavius.

Octavius ​​dan Parker, dengan sut Iron Spidernya, bertempur di atas jambatan itu ketika Parker cuba menyelamatkan pentadbir MIT tersebut. Parker melumpuhkan lengan sesungut Octavius ​​melalui nanoteknologi yang dirampas Octavius daripadanya. Kemudian, mereka berdua melihat Norman Osborn terbang ke arah mereka. Sebelum Osborn sempat menyerang, Strange menangkap Octavius ​​dan Parker menggunakan portal ke sel tahanan di Sanctum, bersama Curt Connors, dan dia menerangkan bahawa gangguan mantera membawa masuk orang dari alam-alam semesta lain yang mengetahui identiti Spider-Man ke dalam alam semesta ini. Strange mengarahkan Parker, dengan bantuan MJ dan Leeds, untuk mencari dan menangkap yang selebihnya.

Di dalam sebuah hutan, Parker mencari dan menangkap Max Dillon dan Flint Marko ke dalam dua buah sel. Di tempat lain, Osborn dengan kecelaruan mentalnya akibat personaliti Green Goblin, telah diambil oleh F.E.A.S.T. dan dirawat oleh May tetapi telah dipenjarakan oleh Strange ke sebuah sel. Strange berusaha untuk membuat mantera untuk mengembalikan penjahat-penjahat yang ditangkap ke alam semesta mereka, tetapi Parker memberitahunya bahawa mereka boleh berusaha untuk menyembuhkan mereka dan mencuri mantera yang terkandung di dalam sebuah kotak. Selepas pertempuran antara mereka berdua di dalam Mirror Dimension, Parker memerangkap Strange dalam dimensi tersebut dan menyembuhkan Octavius.

Sebelum Dillon dapat disembuhkan, Osborn mengkhianati kumpulan tersebut dan bertarung dengan Parker, dan Dillon dan Marko melarikan diri, membentuk ribut pasir dan kilat, yang J. Jonah Jameson menyalahkan Spider-Man. Osborn melemparkan bomnya dan memusnahkan pangsapuri lalu membunuh May, yang membawa kepada penahanan Happy Hogan. Leeds belajar membuka portal untuk memanggil orang lain, yang dia dan MJ menggunakannya untuk mencari Parker, tetapi secara tidak sengaja membawa masuk dua Parker lain dari alam semesta penjahat masing-masing. Kedua-dua Parker itu digelar Parker, "Peter-Kedua" dari alam semesta Osborn, Octavius, dan Marko dan "Peter-Ketiga" dari alam semesta Connors dan Dillon.MJ dan Leeds kemudiannya bingung bahawa ada 2 Spider-Man dari alam semesta yang berbeza.Ekoran itu,Peter-Kedua dan ketiga cuba meyakinkan bahawa mereka adalah Spider-Man.

Sementara itu Parker yang masih bersedih atas kematian bibinya didatangi oleh MJ dan Leeds yang membawa Peter-Kedua dan Ketiga,Mereka bertiga kemudian bekerjasama untuk mencipta satu serum untuk menyembuhkan Osborn,Marko,Max dan Connors(Octavius sudah disembuhkan).

Parker melakukan siaran langsung di Patung Liberty melalui The Daily Bugle tentang rancangannya untuk menyembuhkan para musuh Spider-Man dari sisi gelap mereka.Kemudian Datanglah Electro,Lizard,dan Sandman bertempur dengan mereka.Lizard dan Marko berjaya disembuhkan,tetapi sedikit susah untuk Peter-Kedua dan Ketiga melawan Electro.

Sementara itu,MJ dan Leeds membebaskan Strange dari Mirror dimension dengan cincin portal milik Leeds,dan Strange amat terpegun dengan rancangan Peter-Pertama yang ternyata berhasil.Kemudian Octavius datang dan membantu Peter-Kedua dan ketiga mengalahkan Electro,Electro berjaya disembuhkan.Namun Osborn yang masih belum sembuh,melemparkan cakeranya ke arah mereka semua.Strange menarik kotak mantera sihir dari Osborn tetapi Osborn diam-diam meletakkan bom di dalam kotak sihir itu,menyebabkan ramai mula masuk ke alam Peter.Strange cuba menutup mantera itu,tetapi tidak berjaya.Peter-Pertama kemudian bertempur dengan Osborn sehingga Osborn hampir kalah,Peter yang berang ingin membunuh Osborn dengan papan terbang milik Osborn,namun Peter-Ketiga menghalangnya kerana Peter-Pertama telah berjanji untuk menyembuhkan Osborn,dan Osborn menikam bahagian belakang Peter-Ketiga.

Peter-Kedua yang melihat kejadian itu terus mencampakkan serum penyembuh ke arah Peter-Pertama dan menyuntikkannya di leher Osborn.Osborn akhirnya disembuhkan.Sementara itu,Strange masih tidak dapat menutup multiverse untuk menghalang penjahat yang lain ke alam semesta ke alam Peter.

Strange menyatakan satu cara untuk menutup multiverse adalah dengan memadamkan ingatan semua orang terhadap Peter.Peter mencegah Strange supaya tidak memadamkan ingatan orang yang Peter kenali,namun Strange sudah tiada pilihan lain.Peter membenarkan Strange untuk memadamkan ingatan orang terhadap Peter.

Parker mengucapkan terima kasih kepada Peter-Kedua Dan Ketiga kerana membantunya menyembuhkan kesemua penjahat itu dan dia berjanji bahawa dia akan berjumpa MJ dan Leeds satu hari nanti,dan Strange pun menghantar Octavius,Osborn,Dillon,Connors,Marko,Peter-Kedua dan Peter-Ketiga ke alam semesta mereka masing-masing termasuk Eddie Brock  yang meninggalkan sekeping simbiot Venom Dan membuat semua orang lupa bahawa Spider-Man adalah Peter Parker.

Seminggu kemudian,Parker melawat MJ dan Leeds di kedai kek MJ,seterusnya ke kubur bibinya May.Parker yang duduk bersendirian di rumah mendapat amaran dari siren polis dan terus menyambung khidmat kepada rakyat.